Carigradski bedemi

Carigradski bedemi predstavljaju jedan od najmonumentalnijih i najboljih primera fortifikacione arhitekture na svetu. Smatra se da su praktično neosvojivi u slučaju kada u gradu ima dovoljno branilaca da ih opsluže, a tokom svoje milenijumske uloge u zaštiti Carigrada poklekli su samo dva puta: pred krstašima IV krstaškog pohoda tokom 1203. odnosno 1204. godine(vidi:Pad Carigrada (1204)) i, konačno, pred Turcima koji su 1453. godine zauzeli grad i uništili Vizantijsko carstvo. (vidi: Pad Carigrada (1453)) Zbog njihovog značaja UNESKO je kopneni deo bedema uvrstio na svoju listu svetske baštine 1980. godine. Delovi Carigradskih bedema Carigradske bedeme formira 5 zasebnih celina: Bedem Akropolja - Bedemi antičkog Vizantiona Unutrašnji bedem - Konstantinov bedem Morski bedem Kopneni bedemi - Dvostruki bedemi Teodosija II i Vlahernski bedem Bedemi gradskih četvrti - Bedemi koji su opasivali gradska naselja:Fanar, Petrion i Psamatiju Bedemi Pere - Bedemi koji su opasivali Peru (Galatu) koja se nalazila na drugoj obali Zlatnog roga. Dugi bedem Trakije - Anastasijev bedem koji je Anastasije I podigao na udaljenosti od oko 65km od grada i koji su se prostirali od Crnog do Mramornog mora u dužini od oko 50km. Materijali korišćeni u gradnji Carigradskih bedema Za izgradnju bedema korišćena je kombinacija kamenih blokova sa ciglama, dok je kao vezivo korišćen krečni malter. Pored toga, dosta često je u gradnji korišćen mermer koji je uziman sa ruševina iz doba antike kojih je bilo po gradu ili iz kamenoloma sa obala Mramornog mora koji su njime, očigledno, bili bogati. Kameni blokovi su rađeni od tercijarnog krečnjaka vađenog u kamenolomima, koji su se nalazili oko 5km zapadno od Zlatne kapije. Cigle su pečene u blizini grada, iako do danas nisu pronađeni ostaci ciglana iz doba Vizantije. Dužina cigala je varirala od 30cm do 36cm sa oko 6cm u širinu. Na njima se ponekad moglo videti ime njihovog ktitora, proizvođača ili trenutnog cara. Malter je pravljen mešanjem kreča sa komadićima ili prašinom nastalim od cigala. Sam malter je nakon sušenja, postajao je veoma tvrd. Sam zid je građen od spoljašnjeg i unutrašnjeg dela. Sa spoljnih strana se nalazi deset redova materijala: 9 redova kamenih blokova 1 red u kome se nalazi 5 redova cigala. Unutrašnjost zida je ispunjena delovima cigala i kamenih blokova povezanih malterom. Hronologija najznačajnijih događaja 324. Konstantin Veliki osniva Carigrad kao Novi Rim 325. Okončana gradnja zaštitnog bedema novog grada, znanog kao Konstantinov bedem 378. Bitka kod Hadrijanopolja 405. Antemije, pretorijanski prefekt Istoka, otpočinje gradnju novih bedema radi proširivanja površine grada 408. Teodosije II stupa na vlast 413. Završena je gradnja novih spoljašnjih bedema, znanih kao Dvostruki bedemi Teodosija II 447. Veliki zemljotres razara bedeme, nakon čega su popravljeni i pojačani trećom linijom uz šanac 626. Velika opsada Carigrada od strane Avara i Persijanaca 627. Iraklije proširuje bedeme na Vlahernu, podigavši Iraklijev bedem 674-678. Prva arapska opsada Carigrada 714. Druga arapska opsada Carigrada 813. Lav V Jermenin ojačava Vlahernski bedem 813. Krumova opsada Carigrada 860. Ruska opsada Carigrada 1043. Georgije Maniakis napada Carigrad 1047. Lav Tornikis opseda Carigrad 1071. Bitka kod Mancikerta 1081. Aleksije I Komnin ulazi u Carigrad i preuzima vlast 1097. Prvi krstaški pohod prolazi kroz Carigrad 1143-1180. Manojlo Komnin dovršava Vlahernski bedem 1203-1204. Krstaši IV krstaškog pohoda osvajaju Carigrad 1261. Mihajlo VIII Paleolog oslobađa Carigrad i obnavlja Vizantiju 1345. Značajna obnova kopnenih bedema 1351. Obnova morskih bedema 1389. Bitka na Kosovu polju 1390. Jovan VII uz pomoć Bajazita zauzima Carigrad i vlast, koristeći prvi put barut u borbama oko Carigrada 1396. Prva turska opsada Carigrada pod Bajazitom 1396. Bitka kod Nikopolja 1422. Druga turska opsada Carigrada pod Muratom II 1444. Bitka kod Varne 1453. Turci osvajaju Carigrad Carigradski bedemi danas Danas je kopneni deo bedema jedini ostao u svom približnom stanju i sporadično se radi na njegovoj restauraciji i konzervaciji kao dela svetske kulturne baštine. Morski bedem na Zlatnom rogu praktično ne postoji. Tu i tamo ima ostataka morskih bedema na obali Mramornog mora. Vanjske veze Odbrane Carigrada (kolekcija slika Carigradskih bedema) (en) Antička istorija:Bedemi Carigrada Arhivirano 2008-01-13 na Wayback Machine-u (en)